84. ΑΠΟΦΑΣΗ ΥΦΥΠΟΥΡΓΟΥ ΟΙΚΟΝΟΜΙΚΩΝ, ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ ΑΝΑΠΛ. ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Α3γ/οικ./7829/Φ.15 της 28 Ιουν./11 Ιουλ. 1989 (ΦΕΚ Β' 514) Καθορισμός αμοιβής εξετάστρων εξωτερικών Ιατρείων Νοσηλευτικών Ιδρυμάτων. Έχοντας υπόψη: 1.Τις διατάξεις: α.Του Νόμ. 1397/83. β.Του άρθρ. 16 παρ. 1 του Νόμ. 1579/85. 2.Την αριθ. 29 απόφαση της 85ης/20.6.1991 Ολομέλειας του Κεντρικού Συμβουλίου Υγείας. 3.Την αριθ. Υ.1059/90 ΦΕΚ 295/2.5.90 απόφαση του Πρωθυπουργού "Καθορισμός αρμοδιοτήτων του Αν. Υπουργού Υγείας – Πρόνοιας και Κοιν. Ασφαλίσεων". 4.Την αριθ. 1140/1051173/1390/0001 Απόφαση Πρωθυπουργού και του Υπουργού Οικονομικών (ΦΕΚ 420/τ/Β΄/90) "Ανάθεση αρμοδιοτήτων Υπουργού Οικονομικών στους Υφυπουργούς Οικονομικών, αποφασίζουμε: 1.Οι προσερχόμενοι εις τα εξωτερικά Ιατρεία των Νοσηλ. Ιδρυμάτων ασθενείς για εξέταση καταβάλλουν 1.000 δραχμ. ως αμοιβή εξετάστρων η οποία προκειμένου για ασφαλισμένους βαρύνει τον οικείο ασφαλιστικό φορέα. 2.Εξαιρούνται: οι οικονομικά αδύνατοι και λοιποί ανασφάλιστοι δικαιούμενοι δωρεάν περίθαλψης ασθενείς, οι ασφαλισμένοι του ΟΓΑ, καθώς και οι προσερχόμενοι για επείγοντα περιστατικά ασθενείς. 3.Η παρούσα να δημοσιευθεί στην Εφημερίδα της Κυβερνήσεως. 